Die Groot Muur en laaste paar dae. — Die Norskies
Die Groot Muur en laaste paar dae.
Nou is alles ordelik en glad nie te besig nie. Toe ons die middag terugkom is dit huistoegaantyd! Ander storie toe!
Bekyk die items op die spyskaart mooi...
Glad nie 'n aptydlike tema nie, maar die plek was propvol!
Beijing na die Great Wall
Daar is net 400 plekke op die trein. Almal hardloop om 'n plekkie te kry. Net 400 mag opklim.
Groot Muur stasie
Ingang to die Groot Muur
Daar is BAIE hiervan! Vanaf die jaar 700 is aan hierdie muur gebou ten einde beide grense en handel te reguleer. Totale lengte is tans 21 196 km!
Die steiltes uit!
Besoedeling in China is 'n groot probleem. Hierdie fotos lyk so weens rookmis. :-(
Die Chinese meisie wat besig is om 'n "selfie" te neem het haar by ons drie mans aangesluit. Sy is eintlik 'n Franse burger wat Franssprekend is en kan glad nie Chinees praat nie! Sy het veilig gevoel met Quentin wat 'n Fransman is en Leo wat kom vertaal van Chinees na Engels.
Die trein het ook 'n eersteklas afdeling.
In die berge is die spoed laag, maar sodra die goeie spoorlyn in die platteland bereik word gooi ons mielies tot 300km/hr.
Spitstyd Metro: Beijing
Nou is die situasie bietjie anders. Hierdie is erger as Moskou metro! Die trein is stampvol, maar wanneer ons by 'n stasie stop storm 20 meer passasiers met geweld op! Ongelooflik! Gelukkig is ons westerlinge lank en kan ons bly asemhaal bo die malende koppe!
Rape te koop.
Snoepgoed of groente?
Wie kan nou glo dat 'n raap snoepkos sal wees? Ek het my verstom hoe mense rondloop en wiggies van hierdie raap eet asof dit waatlemoen is. 'n Vriendelike meisie het gesien ek verwonder my en 'n deel van haar raap aangebied. Baie lekker. Iets tussen waatlemoen en komkommer.
Elke luukse handsak waaraan jy kan dink - nagemaak!
Geen idee hoe hulle sulke groot garnale gedroog kry nie.
Nog 'n paar fotos van Teda mark waar ons weer 'n keer moes soek vir Quentin se meisie se handsak. Sy was nie tevrede met die kleur wat hy aanvanklik gekies het nie. Die liggrys waarvan hy die eerste dag gehou het is toe eintlik wat sy wou hê. Die ligpienk wat hy gekies het, (omdat hy gedink het dis haar voorkeur) was toe verkeerd vir die Franse girl. Later kon ons net nie weer die liggrys handsak opspoor nie. Seker maar verkoop. Hy moes toe maar tevrede wees met koningsblou. :-P
Hierdie is gemaalde vis mengsel. Aan die agterkant van hierdie winkeljie word hierdie mengsel in afstootlik vuil kanne aangehou. NOPE! NOPE!
Hierdie is 'n klein mark met lewendige diere. Ek het nie baie fotos nie en kon ook glad nie lank hier uithou nie. Ek veronderstel dit is die donker gedeelte van China. Daar was 'n volgroeide wolfhond in 'n hok. Dit sal my altyd bybly. Nee, ek hou nie hiervan nie...
Die ritueel rondom teedrink is groot hier in China. Ons het Nadia se stelletjie getoets voor ons besluit het dit is die regte een! 'n Hele sub-kultuur bestaan oor die ontwerp en eienskappe van 'n goeie teepot.
Vandag eet ons "hotpot". Elkeen het sy eie potjie op 'n warmplaat waarin jy verskillende soorte vleis en groente gaarmaak en eet.
Ek het een gekies met baie kruie.
'n Keuse van eksotiese sampioene en truffels. Die truffels in die 12hr kwadrant was ongelooflik!
Varser kan jy nie kry nie!
Ja, hierdie garnale leef nog! Kook hulle lewendig in jou pot. Bietjie te klein na my sin. Te veel moeite vir min kos. Maar baie smaakvol.